ເຂດທະເລຈີນໃຕ້ ກໍາລັງກາຍມາເປັນ ເຂດທະຫານຫລາຍຂຶ້ນ (ວີດີໂອ)
ເຂດ​ທະ​ເລ​ຈີນ​ໃຕ້ ​ເປັນ​ບ່ອນ​ທີ່​ມີການຍາດແຍ່ງ​ກັນ ​ອ້າງ​ເອົາ​ກໍາມະສິດຢ່າງແຂງຂັນ​ ລະຫວ່າງ ຈີນ ມາ​ເລ​ເຊຍ ຟິລິບ​ປິນ ບຣູ​ໄນ ​ແລະ​ຫວຽດນາມ.
ໃນຂະນະທີ່ກໍ່າປັ່ນລົບສອງລໍາທີ່ທັນສະໄໝທີ່ສຸດຂອງຈີນ ເດີນທາງໄປເຖິງຮ່ອງກົງໃນອາທິດ ແລ້ວນີ້ ກໍໄດ້ມີການຕັກເຕືອນວ່າ ເຂດທະເລຈີນໃຕ້ກໍາລັງກາຍເປັນເຂດທະຫານ ຫລາຍຂື້ນນັບມື້ ການປະເຊີນໜ້າກັນໃນປັດຈຸບັນນີ້ລະຫວ່າງຈີນແລະຟິລິບປິນ ແມ່ນເປັນບັ້ນລ່າສຸດ ຂອງເຫດການທາງທະເລທີ່ໄດ້ເກີດຂຶ້ນຕິດຕໍ່ກັນມາ ລະຫວ່າງປັກກິ່ງກັບບັນດາປະເທດເພື່ອນບ້ານໃນເຂດເອເຊຍຕາເວັນອອກສຽງໃຕ້ ສະຖານນະການດັ່ງກ່າວນີ້ໄດ້ມີຂຶ້ນລຸນຫລັງ ການປະກາດເມື່ອບໍ່ນານມານີ້ ທີ່ວ່າ ສະຫະລັດກໍາລັງວາງຈຸດສຸມຂອງແຜນການຄວາມໝັ້ນ ຄົງຂອງຕົນ ຄືນໃໝ່ ຢູ່ໃນຂົງເຂດເອເຊຍ-ປາຊິຟິກນັ້ນ ທອງປານມີເລື້ອງນີ້ມາສະເໜີທ່ານ ຈາກລາຍງານຂອງ Henry Ridgwell ຜູ້ສື່ຂ່າວວີໂອເອ ທີ່ລອນດອນ ກໍ່າປັ່ນລົບຂະໜາດນ້ອຍ Yuncheng 571 ຈອດທຽບທ່າທີ່ທ່າເຮືອວິກຕໍເຣຍຂອງຮ່ອງກົງ ເພື່ອທໍາການຢ້ຽມຢາມເປັນເວລາຫ້າມື້ ຢູ່ທາງຫລັງຕິດໆກັນນັ້ນ ຄືເຮືອພິຄາດ Haikou 171 ກໍ່າປັ່ນເຫລົ່ານີ້ ຊຶ່ງເປັນສ່ວນນຶ່ງຂອງໜ່ວຍສະເພາະກິດຕິດຕາມຄຸ້ມກັນທາງທະເລ ໜ່ວຍທີ 10 ຂອງຈີນ ແມ່ນເປັນສອງລໍາໃນຈໍານວນກໍ່າປັ່ນລົບສໍາຄັນຂອງກອງທັບເຮືອຈີນ ການເດີນ ທາງໄປເຖິງຖານທັບຈີນຢູ່ຮ່ອງ ມີຂຶ້ນໃນຊ່ວງທີ່ຄວາມເຄ່ງຕຶງກໍາລັງເພີ່ມທະວີຂຶ້ນຢູ່ໃນເຂດ ທະເລຈີນໃຕ້ ລາຍງານໃໝ່ສະບັບນຶ່ງຈາກພວກນັກວິເຄາະດ້ານຄວາມໝັ້ນຄົງປະຈໍາກຸ່ມ International Crisis Group ຫລື ວິກິດການລະຫວ່າງຊາດ ໄດ້ເຕືອນເຖິງການເຮັດໃຫ້ເຂດນັ້ນກາຍມາ ເປັນຂເດທະຫານ ຫລາຍຂື້ນນັບມື້ Stephanie-Kleine-Ahlbrandt ເປັນຜູ້ອໍານວຍການ ຝ່າຍໂຄງການ ສໍາລັບເຂດເອເຊຍຕາເວັນອອກສຽງເໜືອຂອງກຸ່ມດັ່ງກ່າວ ນາງເວົ້າວ່າ ຂົງເຂດທະເລຈີນໃຕ້ ທີ່ມີເນື້ອທີ່ 3 ລ້ານ 5 ແສນ ກິໂລແມດມົນທົນ ນັ້ນ ເປັນບ່ອນທີ່ມີການຍາດແຍ່ງ ກັນ ອ້າງເອົາກໍາມະສິດຢ່າງແຂງ ຂັນ ໂດຍຈີນ ມາເລເຊຍ ຟິລິບປິນ ບຣູໄນ ແລະຫວຽດນາມ ເມື່ອປີຜ່ານມາ ຫວຽດນາມໄດ້ ກ່າວຫາເຮືອລາດຕະເວນຈີນວ່າ ກໍ່ກວນກໍ່າປັ່ນສໍາຫລວດນໍ້າມັນ ແລະແກສທໍາມະຊາດລໍານຶ່ງ ຂອງຕົນ ຄວາມເຄັ່ງຕຶງລະຫວ່າງຈີນແລະ ຟິລິບປິນ ໃນຂະນະນີ້ ແມ່ນໄດ້ເພີ່ມທະວີຂຶ້ນ ຍ້ອນໝູ່ດອນຫາດຕື້ນໝູ່ນຶ່ງທີ່ເປັນຫົວຂໍ້ຂັດ ແຍ້ງກັນ ທີ່ມີຊື່ເປັນພາສາອັງກິດວ່າ Scarborough ເມື່ອທ້າຍເດືອນແລ້ວນີ້ ສະຫະລັດແລະຟິລິບປິນໄດ້ທໍາການຊ້ອມລົບທາງທະເລຮ່ວມກັນ ໂດຍໃຊ້ກະສຸນແທ້ ຊຶ່ງໄດ້ກະຕຸ້ນໃຫ້ຈີນເຕືອນສະຫະລັດໃນທັນທີ ຕໍ່ການເຂົ້າຫຍຸ້ງກ່ຽວຢູ່ ໃນຂົງເຂດດັ່ງກ່າວ ແຕ່ໃນມື້ກ່ອນອອກເດີນທາງໄປຢ້ຽມຢາມປັກກິ່ງໃນອາທິດແລ້ວນີ້ ລັດ ຖະມົນຕີຕ່າງປະເທດ ສະຫະລັດ ທ່ານນາງຮິລແລຣີ ຄລິນຕັນ ໄດ້ກ່າວຢືນຢັດວ່າ ວໍຊິງຕັນ ບໍ່ໄດ້ເຂົ້າຂ້າງຝ່າຍໃດ ທ່ານນາງຮິລແລຣີ ຄລິນຕັນ ກ່າວວ່າ: ກຸ່ມວິກິດການລະຫວ່າງຊາດກ່າວວ່າ ການຂາດຄວາມແຊ່ມແຈ້ງທາງດ້ານກົດໝາຍກ່ຽວ ກັບການແຂ່ງກັນອ້າງເອົາກໍາມະສິດນັ້ນ ເປັນແກນກາງຂອງຄວາມເຄັ່ງຕຶງທີ່ເພີ່ມທະວີຂຶ້ນ ແຕ່ສາດສະດາຈາກ Steven Tsang ຜູ້ອໍານວຍການສະຖາບັນນະໂຍບາຍຈີນ ປະຈໍາ ມະຫາວິທະຍາໄລ Nottingham ທີ່ອັງກິດ ກ່າວວ່າ ຈີນອາດມີຄວາມມຸ້ງຫວັງດ້ານຍຸດ ທະສາດ ທີ່ກວ້າງໄກໄປກວ່ານັ້ນ ສາດສະດາຈາກ Tsang ເວົ້າວ່າ: ຈີນກ່າວວ່າ ຕົນມີແຜນການທີ່ຈະຍື່ນສະເໜີການອ້າງເອົາກໍາມະສິດໃນເຂດແດນທາງ ທະເລຂອງຕົນຢູ່ໃນເຂດນັ້ນ ອີງຕາມສົນທິສັນຍາອົງການສະຫະປະຊາຊາດວ່າດ້ວຍ ກົດໝາຍທາງທະເລ ແຕ່ວ່າ ຍ້ອນວ່າຂົງເຂດດັ່ງກ່າວມີຄວາມສໍາຄັນດ້ານຍຸດທະສາດ ຫລາຍ ແລະເປັນນ່ານນໍ້າທີ່ອຸດົມສົມບູນດ້ວຍຊັບພະຍາກອນທໍາມະຊາດນັ້ນ ພວກນັກ ວິເຄາະກ່າວວ່າ ການທີ່ຈະຫາຂໍ້ຕົກລົງກັນໄດ້ ໃນລະຫວ່າງຫລາຍໆປະເທດທີ່ແຂ່ງຂັນ ກັນຢູ່ໃນຂະນະນີ້ ແມ່ນຈະລໍາບາກຫລາຍ